OzLabs/hebrew-wiki-articles huggingface dataset:
האנגה רואה

האנגה רואה (Hanga Roa) היא העיירה הגדולה באי הפסחא, טריטוריה צ'יליאנית באוקיינוס השקט, ממוקמת בדרום-מערב האי, בשפלה שבין הרי הגעש הכבויים מאונגה טרוואקה וראנו קאו.

שדרת אטאמו טקנה היא הרחוב המרכזי של העיירה, וממוקמים בו בתי מלון, מסעדות, וחנויות.

בעיירה נמצא אצטדיון הכדורגל של הקבוצה המקומית; CF ראפה נוי, ובו 2,500 מושבים.

== היסטוריה ==
על פי מפקד האוכלוסין שנערך בשנת 2002 התגוררו בעיירה 3,304 תושבים, שהם 87% מאוכלוסיית האי כולו.

צ'ילה שכבשה את האי בשנת 1888, גירשה את התושבים המקומיים מאדמותיהם וריכזה אותם בעיירה. שאר שטח האי הוחכר לתאגיד גידול הכבשים הסקוטי-צ'יליאני; ויליאמסון-בלפור, והכניסה לשטחים אלו נאסרה לבני ראפה-נוי המקומיים. בשנת 1914 הייתה אוכלוסיית העיירה כ-250 תושבים. חברת ויליאמסון-בלפור הפסיקה את פעילותה בשנת 1953, בעקבות השינויים במסחר העולמי לאחר מלחמת העולם השנייה.

== כלכלה ותיירות ==
מלבד התושבים המועסקים בתעשיית התיירות, מתפרנסים תושבי העיירה מדיג, חקלאות וממגזר השירותים. מספר משרדים ממשלתיים ובהם של חיל הים הצ'יליאני שוכנים בעיירה.

נמל התעופה הבינלאומי מאטאוורי הוא שדה התעופה היחידי באי, חברת התעופה LAN איירליינס מפעילה טיסות סדירות לסנטיאגו ולפפאטה שבפולינזיה הצרפתית. חברת התעופה הפרואנית LAN פרו, מפעילה טיסות עונתיות ללימה.

== קישורים חיצוניים == 

* 

== הערות שוליים ==

קטגוריה:אי הפסחא
קטגוריה:צ'ילה: יישובים
קטגוריה:אוקיאניה: יישובים
קטגוריה:אוקיאניה: ערי בירה
קטגוריה:יישובים שהוקמו ב-1888
איתי שגב (כדורסלן)

איתי שגב (נולד ב-15 ביוני 1995) הוא כדורסלן ישראלי, המשחק בנבחרת ישראל בכדורסל בעמדות הפאוור פורוורד והסנטר בעירוני נס ציונה.

==ביוגרפיה==
איתי שגב נולד וגדל בכפר תבור.

בנעוריו שיחק כדורסל בהפועל עמק יזרעאל.

בתקופת לימודיו בתיכון עבר לאקדמיה למצוינות בספורט במכון וינגייט שם למד שנתיים.

ביוני 2024 נישא שגב ליעל

==קריירה==
ב-2012 הצטרף שגב למכבי תל אביב וחתם על חוזה ארוך טווח. הוא היה שחקן מוביל בקבוצת הנוער שלה וחבר בסגל הקבוצה הבוגרת אך זכה לדקות משחק מועטות.

בעונת 2013/2014 הושאל להפועל חולון.

בעונת 2014/2015 הושאל להפועל גלבוע גליל, הוא רשם ממוצע של 5.3 נקודות ו-3.9 ריבאונדים למשחק.

בעונת 2015/2016 חזר לשחק במכבי תל אביב, הוא סיים את העונה עם ממוצע של 5.2 נקודות ו-4.7 ריבאונדים למשחק ונבחר לשחקן המשתפר בליגה. בתום העונה מימשה הקבוצה את האופציה להשארתו בקבוצה לשנתיים נוספות. לקראת עונת 2017/18 מונה להיות הקפטן של הקבוצה. ב-22 בינואר 2018 הוא הודח מתפקיד זה לאחר שביקש לעזוב את הקבוצה מספר פעמים, בשל חוסר בדקות משחק.

ב-26 ביוני 2018 חתם לעונה אחת במכבי ראשון לציון עם אופציה לעונה נוספת בקבוצה.

ב-15 ביולי 2019 חתם בעירוני נהריה לעונה אחת. ב-22 ביוני 2020, במשחק מול הפועל גלבוע גליל, קלע שגב שיא קריירה של 19 נקודות.

ביוני 2020 חתם בגראבלין הצרפתית לעונת 2020-2021.

ב-9 ביולי 2021, חזר לישראל וחתם לשנתיים בהפועל ירושלים. בעונת 2022/23 מונה לקפטן הקבוצה.

ב-9 ביולי 2023, עזב את ירושלים וחתם בעירוני נס ציונה לשנתיים.

==נבחרת ישראל==
שגב היה חבר בסגל נבחרת ישראל עד גיל 16 שהשתתפה באליפות אירופה דרג ב' ב-2011.

שגב היה בסגל הנבחרת עד גיל 18 באליפויות אירופה דרג ב' ב-2012 וב-2013.

בשנת 2014 הצטרף לנבחרת העתודה ושיחק עמה באליפות אירופה עד גיל 20 בה סיימה במקום השביעי. הוא רשם באליפות ממוצע של 6.3 נקודות ו-5 ריבאונדים למשחק.

ב-2015 היה חבר בסגל נבחרת העתודה לאליפות אירופה עד גיל 20 שנערכת באיטליה ורשם 7.1 נקודות ו-6.7 ריבאונדים בממוצע למשחק.

ביוני 2016 זומן לסגל הנבחרת הבוגרת.

==תארים==
===מכבי תל אביב===
*אליפות המדינה (1): ()
*גביע המדינה (3): (, , )
*גביע ווינר (2): (, )

===הפועל ירושלים===
*גביע המדינה: 2022/23

==קישורים חיצוניים==

* [http://basket.co.il/PlayerPage.asp?PlayerNumber=09&TeamId=950&cYear=2016 איתי שגב], באתר מנהלת הליגה
* 
* 
* 

==הערות שוליים==

קטגוריה:כדורסלני מכבי תל אביב
קטגוריה:כדורסלני הפועל חולון
קטגוריה:כדורסלני הפועל גלבוע גליל
קטגוריה:כדורסלני מכבי ראשון לציון
קטגוריה:כדורסלני הפועל ירושלים
קטגוריה:כדורסלני נבחרת ישראל
קטגוריה:כדורסלני עירוני נהריה
קטגוריה:כדורסלנים ישראלים בצרפת
קטגוריה:כפר תבור: אישים
קטגוריה:ישראלים שנולדו ב-1995
ג'ונתן שו

ג'ונתן דייוויד שו (באנגלית: Jonathan David Shaw; נולד ב-22 בנובמבר 1957) הוא מייג'ור גנרל לשעבר בריטי יוצא הצבא הבריטי אשר שימש כעוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר.

==ביוגרפיה==
שו למד באוניברסיטת אוקספורד. הוא התגייס לצבא הבריטי בשנת 1981 והתנדב להרגימנט המוצנח. שו לחם במלחמת פוקלנד כמפקד מחלקה בגדוד ה-3 של הרגימנט המוצנח. לאחר המלחמה מילא מספר תפקידי מטה ופיקוד ברגימנט המוצנח ולקח חלק בפעילות מבצעית בלחימה בצפון אירלנד. שו השתלם במכללה לפיקוד ולמטה בקמברלי ובשנת 1997 שימש כמפקד הגדוד ה-2 ברגימנט המוצנח. בשנת 2000 מונה למפקד החטיבה הממוכנת ה-12 ולאחר מכן פיקד על חטיבה רב-לאומית במלחמת קוסובו. בשנת 2003 מונה למפקד דירקטוריון הכוחות המיוחדים של הממלכה המאוחדת במקום גראהם לאמב. בשנת 2006 מונה למפקד הדיוויזיה הרב-לאומית בעיראק. לאחר מכן מונה לראש מטה מפקדת צבא היבשה הבריטי. שו מילא מספר תפקידי מטה נוספים ובשנת 2011 מונה לעוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר שו פרש מן הצבא בשנת 2012.

==הערות שוליים==

קטגוריה:גנרלים בריטים
קטגוריה:מסדר האמבט: עמיתים
קטגוריה:קצינים במסדר האימפריה הבריטית
קטגוריה:אנשי צבא במלחמת פוקלנד
קטגוריה:אנשי הכוחות המזוינים של בריטניה במלחמת אפגניסטן
קטגוריה:בריטים שנולדו ב-1957
גיבתון סוואנה

גיבתון סוואנה (שם מדעי: Passerculus sandwichensis) הוא מין של גיבתון אמריקאי קטן והמין היחיד בסוגו. השם לא נגזר מסוואנה אפריקנית אלא מהעיר סוואנה שבמדינת ג'ורג'יה, ארצות הברית, שם נחקר לראשונה. ייתכן שהוא שייך למשפחת הפסרליים הקרובה לגבתוניים.

הגיבתון חי באלסקה, קנדה, החופים הצפוניים והמרכזיים של ארצות הברית, וכן במקסיקו וגואטמלה, שם הם נודדים בקיץ לדרום ארצות הברית. הם נדירים מאוד באירופה.

לגיבתון סוואנה ישנם 9 תת-מינים:
*P. s. labradorius
*P. s. oblitus
*P. s. savanna
*P. s. sandwichensis
*P. s. anthinus
*P. s. brooksi
*P. s. alaudinus
*P. s. nevadensis
*P. s. brunnescens

תת-המינים שונים מאוד ומפתחים אוכלוסיות מקומיות ייחודיות לאזור מחייתם והם נבדלים בעיקר בגודלם, כהותם וצורת הפנים.

הגיבתונים שוקלים 15–29 גרם ואורכם 11–17 ס"מ. מוטת כנפיהם מגיעה לאורך 18–25 ס"מ. הם חומים בהירים מעט בכנפיים, בטנם לבנה ומנוקדת, מקורם צר וקטן והעיניים תחומות בפס צהוב העובר על ראשם ומתחתיו אזור חום בהיר יותר.

הגיבתונים מחפשים מזון בשטחים פתוחים ובשיחים נמוכים שונים. הם אוכלים בעיקר זרעים וגם חרקים ופרוקי רגליים, בעיקר בעונת הבקיעה כשהגוזלים צריכים חלבונים. הם חיים בקבוצות קטנות, אך בעונת הנדידה דרומה מתקבצים בלהקות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:פסרליים
קטגוריה:עופות יחידים בסוגם
קטגוריה:ארצות הברית: עופות
קטגוריה:קנדה: עופות
קזלו רודה (מחוז משנה)

קזלו רודה (בליטאית: Kazlų Rūdos savivaldybė, ) הוא אחד מ-60 מחוזות משנה של ליטא. מחוז המשנה נמצא בשטח סובאלקיה ההיסטורית ומבחינה מנהלית הוא מחוז משנה של מחוז מריאמפולה. 

מחוז-משנה קזלו רודה משתרע על פני 555 קמ"ר, ואוכלוסייתו מנתה בשנת 2014, 12,638 תושבים. העיירה קזלו רודה היא הגדולה ביותר במחוז-המשנה, ומשמשת כמרכז המנהלי שלו.

==היסטוריה מנהלית==
מחוז-משנה קזלו רודה הוקם בשנת 1999 במסגרת רפורמה בחלוקה המנהלית של ליטא שנערכה באותה שנה, והוא מורכב משטחים היסטוריים של מחוזות משנה אחרים: חלק מצפון מריאמפולה וחלק מדרום-מזרח שאקי.

==דמוגרפיה==
מספר תושבי מחוז-המשנה קזלו רודה נמצא בירידה מתמדת מאז הקמתו: ב-2001 נמנו בו 14,937 איש; ב-2005 נמנו בו 14,620 איש; ב-2011 נמנו בו 13,221 איש; ב-2012 נמנו בו 13,034 איש; ב-2013 נמנו בו 12,738 איש; וב-2014 נמנו בו 12,638 איש.

==יישובים==
במחוז המשנה עיירה גדולה אחת: עיירת המחוז קזלו רודה, עיירת שוק (מרכז כפרי) בשם יורי (Jūrė), ו-182 כפרים קטנים וחוות.

==קישורים חיצוניים==

* 
* [https://web.archive.org/web/20110526221611/http://regionai.stat.gov.lt/en/marijampoles_apskritis/kazlu_rudos_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז מריאמפולה: רשויות מקומיות
משפחת שוברט

לוי (לי) שוברט בשנת [[1908.]]

משפחת שוברט (באנגלית: Shubert family) הייתה משפחה יהודית-אמריקאית מניו יורק, שבניה היו ממייסדי תיאטראות ברודוויי.

רוב בני המשפחה נולדו בעיירה נוישטאט-שירווינט (ברוסית: Владиславов; בגרמנית: Neustadt-Schirwindt) שבמחוז שאקי בליטא, ובשנת 1882 החליט אבי המשפחה, דוד, להגר לארצות הברית.

בשנת 1900 הקימו שלושת בניו של דוד, לוי ("לי", 1871–1953), שמואל ("סאם", 1878–1905) ויעקב ("ג'ייקוב", 1879–1963), חברה שמטרתה לשבור את המונופול שהיה קיים באותה עת בתחום התיאטראות בניו יורק, שהוחזקו והופעלו בשליטה משותפת של מארק קלו, אל היימן, סמואל ניקסון, פרד צימרמן, אברהם ארלנגר וצ'ארלס פרוהמן.

בין החזקותיהם של האחים היו "Winter Garden Theatre" ,"Sam S. Shubert Theatre" ו- "Imperial Theatres". עד שנת 1924 החזיקו האחים 86 תיאטראות בארצות הברית, ועד שנת 1953 הפיקו כ- 600 מחזות.

נכון לשנת 2009 מחזיק "ארגון שוברט" 17 אולמות תיאטרון בברודוויי, וכן אולמות בבוסטון ובפילדלפיה.

==לקריאה נוספת==
* Jerry Stagg (1968, 1969). The Brothers Shubert. Ballantine Books (mass market paperback), 

==קישורים חיצוניים==

* 
* 
* [http://www.ibdb.com/person.asp?id=22884 בו בני המשפחה וחברותיהם] באתר IBDB

קטגוריה:אנשי עסקים יהודים אמריקאים
קטגוריה:מפיקים יהודים
גיבתון השלג

איור של גיבתון שלג
גיבתון השלג (שם מדעי: Plectrophenax nivalis) הוא מין של ציפור שיר קטנה ממשפחת הגיבתוניים או ממשפחת הקלקרידיים, החי כמעט לגמרי באזור הארקטי, אם כי הם גם חיים גם על כמה הרים מושלגים מחוץ לאזור הארקטי.

התפוצה של הגיבתון היא באזורים צפוניים לאורך אירואסיה ואמריקה הצפונית. עם זאת נצפה פרט תועה בישראל לחופי עכו. פרט זה נטרף לאחר מספר ימים בידי בז מצוי.

== מאפיינים ==
זהו מין גדול יחסית לגיבתון: אורכו 15-18 ס"מ, מוטת כנפיו 32-38 ס"מ ומשקלו 26-50 גרם. סימן זיהויו הבולט הוא צבעיו הלבנים למעט המקור הכתום, הראש האפור והכנפיים השחורות המנוקדות בלבן. הנקבות מזכירות גם צבע של דרורים בכנפיהם.

הגיבתונים חיים בעיקר באזור הטונדרה וערבות דומות וגם בביצות קרות ללא עצים ובהרים מושלגים. מזונם הוא זרעים וגם חרקים ופרוקי רגליים בקיץ בעונת הרבייה. מצב תפוצתם טוב והם אינם נמצאים בסכנת הכחדה כלשהי.

==תת-מינים==
לגיבתון הסוואנה ישנם 4 תת-מינים: 
*Plectrophenax nivalis nivalis
*Plectrophenax nivalis insulae 
*Plectrophenax nivalis vlasowae
*Plectrophenax nivalis townsendi

==קישורים חיצוניים==

<gallery>
קובץ:Plectrophenax nivalis adult male Svalbard.jpg
קובץ:Snow Bunting, in spring.jpg
</gallery>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:קלקרידיים
קטגוריה:דנמרק: עופות
קטגוריה:רוסיה: עופות
קטגוריה:גרינלנד: עופות
קטגוריה:קנדה: עופות
קטגוריה:אלסקה: עופות
קטגוריה:עופות שמזדמנים לישראל
קטגוריה:בעלי חיים שתוארו ב-1758
גיבתון לפלנד

Calcarius lapponicus
גיבתון לפלנד (שם מדעי: Calcarius lapponicus) הוא מין של ציפור שיר החי באזור הארקטי ונודד בחורף דרומה. הוא שייך למשפחת הגיבתוניים אך לעיתים משייכים אותו גם למשפחת הקלקרידיים.
== מאפיינים ==
זוהי ציפור גדולה יחסית למשפחתה ובעלת מקור חזק היכול לפצח זרעים בצבע צהוב. בקיץ לזכרים יש פנים שחורות מוקפות פס לבן עם "זקן" מתחת למקור ועורפם כתום. הנקבות לעומתם נשארות לבנות מנוקדות כמו בצבעי החורף. גם לזכרים צבע גוף דומה עם גב שחור-לבן מפוספס. אורכם הממוצע 25-28 ס"מ ומשקלם עד 25 גרם.

הגיבתונים חיים בטבע באירופה ואסיה הארקטיות וכן בצפון קנדה וארצות הברית, ובחורף נודד דרומה לארצות הברית המרכזית, ערבות רוסיה ובאירופה לאזור דרום סקנדינביה עד לשוודיה, בריטניה ודנמרק.

מזונו של הגיבתון בחורף הוא זרעים שהוא מסוגל לפצח ובקיץ הוא אוכל חרקים שונים שחזרו לפעילות בסוף החורף. הוא אוכל אותם בעיקר מבין הפרחים בהם הם מחטטים בקיץ.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:קלקרידיים

קטגוריה:קנדה: עופות
קטגוריה:בעלי חיים שתוארו ב-1758
מריאמפולה (מחוז משנה)

מריאמפולה (בליטאית: Marijampolės savivaldybė) הוא אחד מ-60 מחוזות משנה של ליטא. מחוז המשנה נמצא בשטח סובאלקיה ההיסטורית ומבחינה מנהלית הוא מחוז משנה של מחוז מריאמפולה. המחוז הוא אזור בדרום מערב ליטא הגובל בפולין ובאזור קלינינגרד. הוא שוכן על ציר 'דרך בולטיצה', אחד מצירי המעבר העיקריים של ליטא, ומחבר בין המדינות הבלטיות למערב אירופה. קצת יותר מ-5% מאוכלוסיית המדינה גרים באזור זה, בו יש ענפי מסחר ותחבורה מפותחים. התוצר לנפש של האזור בשנת 2016 הסתכם בכ-59% מהממוצע הארצי, אולם שיעור האבטלה (10.4%) היה מעל הממוצע הארצי (7.9%).<ref></ref> 

מחוז-משנה מריאמפולה משתרע על פני 755 קמ"ר, ואוכלוסייתו מנתה בשנת 2014, 58,714 איש. העיר מריאמפולה היא הגדולה ביותר במחוז-המשנה ובה גרים מרבית תושביו, היא משמשת כמרכז המנהלי שלו ושל מחוז מריאמפולה כולו.

==יישובים==
מלבד בירת המחוז מריאמפולה ישנן במחוז המשנה שש עיירות: דאוקשיאי, גודליאי, איגלישקיליאי, ליודבינבס, ססנבה ושונסקאי; ו-276 כפרים קטנים וחוות.

==קישורים חיצוניים==

* 
* [http://regionai.stat.gov.lt/en/marijampoles_apskritis/marijampoles_savivaldybe.html נתונים על מחוז-המשנה באתר ממשלתי ליטאי] 

==הערות שוליים==

קטגוריה:מחוז מריאמפולה: רשויות מקומיות
מוזיאון הרכב והטכנולוגיה בזינסהיים

תצוגת מטוס ה[[קונקורד והטופולב 144 הרוסי, על גג אחד המבנים במוזיאון]]
מוזיאון הרכב והטכנולוגיה (בגרמנית: Auto- und Technikmuseum Sinsheim) בזינסהיים, מדינת באדן-וירטמברג, גרמניה, הוא מוזיאון המתמקד בהיסטוריית הרכב, המנועים ומכיל מוצגים מעולם התעופה, הרכבות וההתפתחויות הטכנולוגיות. המוזיאון נפתח בשנת 1981 והוא נחשב למוזיאון הפרטי הגדול באירופה.

המוזיאון מכיל למעלה מ-3,000 מוצגים ושטחו הוא כ- 50,000 מטרים רבועים. המוזיאון פתוח 365 ימים בשנה ומבקרים בו כמיליון איש כל שנה.

בין תצוגותיו הבולטות ניתן למנות את מטוס העל קולי המסחרי קונקורד, ששירת בעברו באייר פראנס, וכן את הדגם היחיד של המטוס העל-קולי הרוסי טופולב 144 הנמצא בתצוגה ציבורית ונגיש לקהל הרחב. דגם הטופולב נרכש על ידי המוזיאון בשנת 2001 והועבר בחלקים למוזיאון, שם הורכב מחדש על גבי סטנד ייעודי, לצד הקונקורד. זהו המקום היחיד בעולם בו מוצגים הקונקורד והטופולב זה לצד זה. בנוסף לשני מטוסים אלה, מוצגים במוזיאון דגמים בולטים נוספים של מטוסים אזרחיים וצבאיים.

במוזיאון שלל מוצגים מהיסטוריית הרכב, החל מהדגמים הראשונים שיוצרו על ידי קרל בנץ וגוטליב דיימלר במאה ה-19. בין האוספים הבולטים במוזיאון קיים אוסף מכוניות קלאסיות מתוצרת מרצדס ומייבאך, אוסף מכוניות מרוץ ופורמולה 1, אשר גולת הכותרת שלו היא הדגם היחיד של המכונית הרקטית Blue Flame (להבה כחולה) אשר החזיקה בשיא מהירות של 1001 קמ"ש בין השנים 1970-1983. אולם ייעודי מוקדש במוזיאון לתעשיית הרכב האמריקנית של שנות ה-50, וכן תצוגה של כלי רכב צבאיים משתי מלחמות העולם.

בנוסף מכיל המוזיאון אולם מוצגים המוקדש לקטרים, שלל אופנועים, טרקטורים, מכונות תעשייה, תצוגות של מכונות אורקסטריון ותיבות מוזיקליות הפועלות על קיטור ופזורות ברחבי המוזיאון וכן מוצגים ייחודיים נוספים.

ב-1996 הוקם בשטח המוזיאון אולם ה-IMAX הראשון בגרמניה, וכשנתיים לאחר מכן הופק סרט תלת מימד המוצג מאז למבקרים.

כ-40 קילומטרים מהמוזיאון בזינסהיים, הוקם ב-1991 מוזיאון משנה בעיר שפייר, מדינת ריינלנד-פפאלץ, אשר קיבל את השם המוזיאון הטכני בשפייר. שני המוזיאונים מנוהלים על ידי גוף יחיד.

==ראו גם==
* המוזיאון הטכני בשפייר

==קישורים חיצוניים==

* 

קטגוריה:גרמניה: מוזיאונים
קטגוריה:באדן-וירטמברג
קטגוריה:מוזיאוני רכב
אחד מאולמות התצוגה במוזיאון
סמואל אונטרמאייר

סמואל אונטרמאייר (באנגלית: Samuel Untermyer; 6 במרץ 1858 – 16 במרץ 1940) היה עורך דין יהודי-אמריקאי ופעיל ציוני.

נולד בלינצ'בורג שבמדינת וירג'יניה בשנת 1858 להורים ממוצא יהודי-גרמני, ולאחר מות אביו, עברה משפחתו לניו יורק.

למד משפטים באוניברסיטת קולומביה, והתמחה בדיני חברות. הפעיל משרד לעריכת דין בניו יורק עם אחיו הצעיר מוריס, ועם אחיו למחצה רנדולף גוגנהיים. מאוחר יותר הצטרף אליהם לואי מרשל.

ניהל תיקים משפטיים מגוונים, ובהם תביעות מתוקשרות רבות, כגון זו בה תבע הרמן ברנשטיין את הנרי פורד בגין הפצת עותקים של הפרוטוקולים של זקני ציון בשנת 1921.

במהלך מלחמת העולם הראשונה שימש כיועץ למשרד האוצר האמריקאי בנושא דיני מיסים.

היה פעיל של המפלגה הדמוקרטית, ונודע כתומך נלהב של וודרו ווילסון. כמו כן, היה פעיל ציוני, ושימש כנשיא קרן היסוד.

נפטר בקליפורניה בשנת 1940. על אדמות שרכש במחוז וסטצ'סטר שבמדינת ניו יורק הוקמו לאחר מותו גנים שנקראו על שמו ("Untermyer Park").

==קישורים חיצוניים==

* [http://www.centralparknyc.org/visit/things-to-see/north-end/untermyer-fountain.html Untermyer Fountain, Central Park]
* [http://www.untermyergardens.org Home page of the Untermyer Gardens Conservancy]
* [http://www.encyclopedia.com/html/U/Untermye.asp The Columbia Encyclopedia, 6th ed]
* 

קטגוריה:חברי המפלגה הדמוקרטית (ארצות הברית)
קטגוריה:פעילים ציונים בארצות הברית
קטגוריה:עורכי דין יהודים אמריקאים
קטגוריה:פוליטיקאים יהודים אמריקאים
קטגוריה:בוגרי הסיטי קולג' של ניו יורק
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שנולדו ב-1858
קטגוריה:אמריקאים שנפטרו ב-1940
ונדיצרטופס

איור של ונדיצרטופס לצד [[קוריתוזאורוסים, סקולוזאורוס, טרודונים וכסמוזאורוסים.]]
ונדיצרטופס (שם מדעי: Wendiceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. שחי באמריקה הצפונית בקרטיקון עליון, כ-78 מיליון שנה לפני זמננו. הוא נתגלה בדרום אלברטה בקנדה.

== תיאור ומאפיינים ==

שיחזורו ראשו של ונדיצרטופס
הוונדיצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת "חלונות" בעצם שכוסו בעור. מהקצה העליון בלטו זיזים וקרסים קצרים שהתעקלו כלפי מטה, והשוו לעטרה מראה מסולסל. עיטורי העטרה שלו כנראה שימשו לצרכים חברתיים. משערים שלוונדיצרטופס היו 3 קרניים: 2 קרני גבה בינוניות וקרן אף צרה דמוית להב. במאובנים שנמצאו חלק גדול מהגולגולת לא נשמר, כולל הקרניים. עם זאת, כן נשמר חלק קטן מקרן האף. 

אורכו היה כ-6 מטר ומשקלו למעלה טון.

הוונדיצרטופס היה צמחוני וניזון מצמחייה נמוכה. פיו, שהיה מצויד במקור חזק ובסוללת שיניים חותכות, יכול היה לטפל גם בצמחייה קשה. בקדם הלסת העליונה (premaxilla) היו 26 שקעי שיניים, כאשר בכל שקע עמוד של מספר שיניים הנמצאות זו מעל זו, כאשר רק השן העליונה משתתפת בלעיסה והשיניים שמתחת מחליפות אותה כאשר היא נשחקת ונושרת.

הוונדיצרטופס היה שייך לתת-משפחת הצנטרוזאורים והיה צנטרוזאורי פרימיטיבי וקדום יחסית. הוא חי כ-79 מיליון שנה לפני זמננו, בגיל הקמפן (קרטיקון עליון).

== גילוי ==

ונדיצרטופס נתגלה לראשונה ב-2010 בדרום אלברטה שבקנדה על ידי ציידת המאובנים ונדי סלובודה (Wendy Sloboda). הוא תואר ב-2015 ונקרא על שמה. שם המין pinhornensis הוא על שם שמורת פינהורן בה נתגלה. באתר נתגלו כ-200 עצמאות מאובנות של ונדיצרטופס שהרכיבו 4 פרטים: 3 בוגרים וצעיר.

== קישורים חיצוניים ==

* [http://news.discovery.com/animals/dinosaurs/new-wendy-dino-had-curls-and-frills-150708.htm New 'Wendy' Dino Had Curls and Frills], חדשות Discovery, 8 ביולי 2015
* אוונס וריאן, [http://journals.plos.org/plosone/article?id=10.1371%2Fjournal.pone.0130007 Cranial Anatomy of Wendiceratops pinhornensis gen. et sp. nov., a Centrosaurine Ceratopsid (Dinosauria: Ornithischia) from the Oldman Formation (Campanian), Alberta, Canada, and the Evolution of Ceratopsid Nasal Ornamentation] (המאמר המדעי שבו תואר לראשונה ונדיצרטופס), באתר PLOS ONE, 8 ביולי 2015

קטגוריה:בעלי חיים שתוארו ב-2015
קטגוריה:טקסונים שתוארו בידי מיכאל ריין
קטגוריה:צנטרוזאורים
קטגוריה:קנדה: פלאונטולוגיה
איביזה (סרט)

איביזה הוא סרט קומדיה ישראלי אשר יצא לאקרנים ביולי 2015 בבימויו של שי כנות, על פי תסריטו של חיים ברבי, ובכיכובם של מאור שוויצר, עופר חיון, מעיין בלום, דר זוזובסקי, דביר בנדק ועוד.

== תקציר העלילה ==
ים (מאור שוויצר) הוא כבר בן 23 אך עדיין לא מרגיש שהגיע הזמן לתפוס כיוון בחייו. זה לא דחוף במיוחד כשלא חסר לו כלום ומשפחתו עשירה. יום בהיר אחד החיים מאלצים אותו לקחת יוזמה כאשר אחיו הצעיר נפצע בתאונת גלישה ואביו (אבי קושניר) הקשוח מאלץ אותו לשלם על הניתוח. יחד עם שני חבריו הקרובים, דניאל (עופר חיון) האינטרסנט הדורסני, וערן (מעיין בלום) השמנמן החרמן, ים טס לאיביזה במרדף אחר 150,000 דולר בתחרות גלישה מקומית. במהלך התחרויות החבורה מסתבכת עם דודו של ים, מאפיונר בשם ג'וש (עיוות של שמו המקורי יהושע), שאף על פי שבהתחלה נראה נחמד, מתגלה כמרושע ביותר שרוצה לגנוב יהלומים.

== שחקנים ודמויות ==
{| class="wikitable" Class="wikitable" style="font-size:90%; line-height:1.2"
|-
! שם השחקן/ית !! שם הדמות !! אודות הדמות
|-
| מאור שוויצר ||מנשה "ים" כהן || אוהב לגלוש, משיג בחורות בקלות.
|-
| עופר חיון || דניאל || חבר של אמה, טס כדי להשיג בחורות, אבל מחליט לא לבגוד
|-
| מעיין בלום || ערן || השמן החרמן בחבורה מאוהב ברונה מאז שהיו ילדים
|-
| דר זוזובסקי || רונה || מושא אהבתו של ערן, מאוהבת בו בסתר
|-
| דביר בנדק ||יהושע/ג'וש|| מאפיונר מקומי, אח של בני
|-
| נועה וולמן || ג'ניפר || עובדת של ג'וש, נהיית חברה של ים
|-
| אבי קושניר || בני || אבא של ים ואסף, אח של יהושע
|-
| שני אטיאס || אמה || החברה של דניאל
|-
|אורי לייזרוביץ
|ראקש
|נהג מונית הודי עם בעיה שכלית מחבב מאוד את ים
|-
| אלי נוס || אסף || אחיו של ים, נפצע בתאונת גלישה
|-
|נתן זהבי
|פצה
|מציל בים
|-
|שי כנות
|יהלומן
|
|-
|צחי נוי
|קופידון
|
|}

==ביקורות==
הסרט זכה לביקורות קשות ממרבית מבקרי הקולנוע בישראל. בתוכנית לסיכום שנת תשע"ה בקולנוע הישראלי ששודרה בערוץ הראשון הכתירו המבקרים אלברט גבאי ושמוליק דובדבני את איביזה כסרט הישראלי הגרוע ביותר לשנה זו. דובדבני אף הגדיל ואמר כי "איביזה הוא לא רק הסרט הישראלי הגרוע ביותר שראיתי השנה. לדעתי, הוא אחד הסרטים הישראלים הגרועים שנעשו".

==הקרנות בבתי קולנוע בארץ==
למרות הביקורות השליליות הרבות, הסרט "איביזה" הצליח בקופות: על פי דו"ח שפרסם אמציה סמקאי, יו"ר עמותת "בצדק", במהלך שנת 2015 צפו בסרט זה כ-100,000 צופים, בבתי קולנוע ברחבי הארץ.

==קישורים חיצוניים==

* 
* 
* הערוץ הראשון, [http://www.iba.org.il/program.aspx?scode=1935276 תוכנית לסיכום שנת תשע"ה בקולנוע הישראלי], 15 בספטמבר 2015

ביקורות:
* 
* 
* 

==הערות שוליים==

קטגוריה:סרטי 2015
קטגוריה:סרטים ישראליים
קטגוריה:סרטים בעברית
קטגוריה:סרטי קומדיה ישראליים
קטגוריה:סרטים ישראליים משנת 2015
אהרון שפירו

אהרון לילנד שפירו (באנגלית: Aaron Leland Sapiro; 1884 – 1959) היה עורך דין יהודי-אמריקאי.

נולד באוקלנד (קליפורניה) בשנת 1884 למשפחה יהודית. למד משפטים והתמחה בדיני חברות.

כעורך דין נתן ייעוץ משפטי להקמת תאגידים חקלאיים, וגיבש מתווה לייעול תהליך מכירת תוצרת חקלאית בארצות הברית, בעיקר בקליפורניה, אשר אומץ על ידי האגודה האמריקאית לשיווק תוצרת חקלאית.

המתווה שיזם שפירו, שכונה "תוכנית שפירו" או "תוכנית קליפורניה", הופעל בסופו של דבר על ידי קרוב למיליון חקלאים ברחבי ארצות הברית, ושפירו תואר בעיתון הניו יורק טיימס כ"מנהיג המהפכה החקלאית הגדולה ביותר בזמן המודרני".

כאשר פרסם הנרי פורד את ספרו האנטישמי "היהודי הבינלאומי", בו יוחד פרק ל"השתלטות היהודים על התוצרת החקלאית בארצות הברית" תוך התמקדות בפועלו של שפירו, תבע שפירו את פורד על לשון הרע, והאחרון נאלץ לפרסם התנצלות על הערותיו בספר באמצעות לואי מרשל.

נפטר בקליפורניה בשנת 1959.

==קישורים חיצוניים==
* [https://web.archive.org/web/20071113194920/http://www.coopheroes.coop/inductees/sapiro.html Aaron Sapiro - Cooperative Hall of Fame]
* 

==הערות שוליים==

קטגוריה:יהודים אמריקאים
קטגוריה:עורכי דין יהודים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1959
שקנאי אמריקני

שקנאי נוחת בטקסס
שקנאי אמריקני (שם מדעי: Pelecanus erythrorhynchos) הוא מין של שקנאי גדול ואחד משני השקנאים החיים באמריקה, יחד עם שקנאי חום. הוא חי בעיקר במרכז ארצות הברית ובדרום קנדה ודרומה לאורך החופים עד למקסיקו ומרכז אמריקה.
== מאפיינים ==
זהו שקנאי גדול ואחד מהגדולים בעופות אמריקה, קטן רק ממיני הברבורים הגדולים כמו ברבור מחצצר וכן מהמין הנדיר קונדור קליפורני. אורכו הממוצע 130-180 ס"מ, אורך המקור 29-39 ס"מ אצל זכרים, ו-26 עד 36 ס"מ אצל נקבות; מוטת הכנפיים היא כ-240-300 ס"מ. עם כנפיו הגדולות הוא מסוגל לדאות ולהשתמש במעט מאוד אנרגיה. בהרבה מקרים הם דואים בחבורות שסופגות אוויר חם מכנפי חבריהם. משקלם מגיע 3.5-13 ק"ג, אך בדרך כלל באזור 9 ק"ג. הזכרים גדולים מהנקבות.

השקנאי יכול לחיות בטבע מעל 16 שנה. השיא שלהם בשבי הוא 34 שנה.

השקנאי אינו צולל כמו השקנאי החום לטרפו, אלא רק מפני המים. כרוב השקנאים, ניזון בעיקר מדגים והמיוחד מיני הקרפיון השונים, הסוג Perch, סלמונים שונים ולעיתים גם סרטנים ודו-חיים קטנים. הם אוכלים לפעמים נבלות של חיות שטבעו ואף חוטפים מזון מעופות מים אחרים כמו אנפות. הם חיים בעיקר בביצות ובנהרות איטיים, אך גם באגמים קרים ואפילו בחופים או במים מליחים שונים. הם מקננים בחבורות גדולות ליד מקווי מים גדולים ואגמים כמו באיים בנהר סלאב שבין אלברטה לטריטוריות הצפון מערביות, שם מקננים יותר מ 10% מהאוכלוסייה.

לשקנאי בוגר יש מעט טורפים, עקב הימצאותם באוויר או במים הרחק מהישג ידיהם. בעונת הקינון הם בוחרים איים לקנן בהם ורק טורפים מעטים כמו שועלים והקויוט יכולים לתפוס אותם. השקנאים הקטנים והביצים פגיעים הרבה יותר לשחפים, עורבים, עופות דורסים וראקונים. השקנאי יכול להשתמש במקור כדי להדוף את היריבים, אך הוא יעדיף לעוף הרחק.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:שקנאיים
קטגוריה:בעלי חיים בביצות אמריקה הצפונית
קטגוריה:ג'מייקה: עופות
אפקט מאדים

דיאגרמה המדגימה את האפקט: השמים מחולקים ל-12, והקו המייצג הצלחות ספורטיביות מדגים הצלחה בזמנים בהם מאדים הגיע לשיאו ביחס לאופק
אפקט מאדים או אפקט מארס (בצרפתית: Effet Mars) הוא מתאם סטטיסטי לכאורה בין ההצלחה האתלטית לבין מיקום כוכב הלכת מאדים ביחס לאופק בזמן ומקום הלידה של הנבדק.

ממצא שנוי במחלוקת זה, התומך לכאורה בטענות לתקפות כלשהי של טיעוני האסטרולוגיה, דווח לראשונה בידי הפסיכולוג וה"נאו-אסטרולוג" הצרפתי מישל גוקלן (Gauquelin) , שהתפרסם בשל ספרו בנושא זה " L'influence des astres" (השפעת הכוכבים, 1955). לפי גוקלן, ישנה מובהקות סטטיסטית ללידת אלופי ספורט רק לאחר שמאדים מגיע לשיאו ביחס לאופק. ממצאים אלו התקבלו בידי הפסיכולוג והסטטיסטיקאי הבולט הנס אייזנק ואחרים, אך מאוחר יותר פורסמו מחקרים המסבירים הטיות אפשריות שגרמו לדחיית נתונים לא-מתאימים מהמדגם, והכשלת הבדיקה הסטטיסטית.

==קישורים חיצוניים==
* 
* גלעד דיאמנט, [http://www.hayadan.org.il/astrology-in-a-trail-5-0012114 אסטרולוגיה במבחן V – ממצאיו של גדול חוקרי האסטרולוגיה], באתר הידען, 18 בדצמבר 2011
* 

קטגוריה:אסטרולוגיה
קטגוריה:ספקנות מדעית
קטגוריה:פסאודו-מדע
לורה קרמייקל

לורה אליזבת קרמייקל (באנגלית: Laura Elizabeth Carmichael; נולדה ב-18 ביולי 1986) היא שחקנית אנגלייה. ידועה ביותר בזכות תפקידה כליידי אדית קרולי בסדרת הדרמה התקופתית "אחוזת דאונטון".

==ביוגרפיה==
קרמייקל נולדה בסאות'המפטון שבמחוז המפשייר באנגליה, בתם של שרה, ואנדי קרמייקל העוסק בייעוץ תוכנה. אחד מאבות אבותיה היה הטייס נורמן בלקברן.

היא למדה בבית הספר "שירלי", בבית הספר "מאונטבאטן" וב"פיטר סימונדס קולג'". ב-2007 סיימה את לימודיה בבית הספר למשחק "בריסטול אולד ויק תיאטר סקול". היא הופיעה בטלוויזיה כליידי אדית קרולי בסדרת הדרמה "אחוזת דאונטון".

קרמייקל חברה בקבוצת השחקנים "The Fitzrovia Radio Hour". הופעת הבכורה שלה בתיאטרון בווסט אנד הייתה באוקטובר 2012 במחזה "הדוד וניה" לצידם של אנה פריל וסמואל וסט.

החל מ-2018 היא מקיימת מערכת יחסים עם השחקן מייקל סי פוקס שכיכב לצדה בסדרה "אחוזת דאונטון".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | House at the End of Our Street
| איבון
|
|-
| 2010
|
| dir="ltr" | The Heart of Thomas Hardy
| משרתת של הרדי
|
|-
| 2010–2015
| אחוזת דאונטון
| dir="ltr" | Downton Abbey
| ליידי אדית קרולי
| תפקיד ראשי; סדרת טלוויזיה (52 פרקים)
|-
| 2011
| החפרפרת
| dir="ltr" | Tinker Tailor Soldier Spy
| סאל
|
|-
| 2014
| מאדאם בוברי
| dir="ltr" | Madame Bovary
| הנרייטה
|
|-
| 2015
|
| dir="ltr" | Burn, Burn, Burn
| סף
|
|-
| 2016
| הממלכה המאוחדת
| dir="ltr" | A United Kingdom
| מיוריאל ויליאמס
|
|-
| 2016
| מרצ'לה
| dir="ltr" | Marcella
| מאדי סטיבנסון
| סדרת טלוויזיה
|-
| 2017
| גבר בחולצה כתומה
| dir="ltr" | Man in an Orange Shirt
| דפני תאלבוט
| מיני-סדרה
|-
| 2019
| אחוזת דאונטון
| dir="ltr" | Downton Abbey
| אדית' פלהאם
|
|-
| 2019–2020
| הנסיכה הספרדייה
| dir="ltr" | The Spanish Princess
| מרגרט פול, רוזנת סולסברי
|סדרת טלוויזיה
|-
| 2020–2022
| הסודות שהיא שומרת
| dir="ltr" | The Secrets She Keeps
| אגאתה
|תפקיד ראשי (2 עונות); 12 פרקים
|-
| 2022
| אחוזת דאונטון 2: עידן חדש
| dir="ltr" | Downton Abbey 2
| אדית' פלהאם
|
|}

==תפקידים בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | Reasons for Living
| לורה
| BAC
|-
| 2009
| הסערה
| dir="ltr" | The Tempest
| מירנדה / אריאל
| סיבוב הופעות בממלכה המאוחדת
|-
| 2011
|
| dir="ltr" | Plenty
| לואיז / דורקס
| תיאטרון קרוסיבל בשפילד
|-
| 2012
| הדוד וניה
| dir="ltr" | Uncle Vanya
| סוניה
| תיאטרון וודוויל
|-
| 2013
|
| dir="ltr" | The Fitzrovia Radio Hour
| אראבלה
| תיאטרון אנדרגלוב
|-
| 2016
|
| dir="ltr" | The Maids
| מאדאם
| טרפלגר סטודיוס
|-
| 2017
|
| dir="ltr" | Apologia
| טרודי
| טרפלגר סטודיוס
|}

==קישורים חיצוניים==

* [http://www.nytimes.com/2016/02/01/arts/television/laura-carmichael-discusses-ediths-evolution-on-downton-abbey.html?&moduleDetail=section-news-4&action=click&contentCollection=Television&region=Footer&module=MoreInSection&version=WhatsNext&contentID=WhatsNext&pgtype=article ראיון ב-NYTimes], ינואר 2016

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1986
קטגוריה:בריטים שנולדו ב-1986
מחוזות אורגון

מדינת אורגון שבארצות הברית מחולקת ל-36 מחוזות.

הגדול שבמחוזות אורגון הוא מחוז הרני (26,250 קמ"ר), והקטן שבהם הוא מחוז מולטנומה (1,130 קמ"ר). מחוז מולטנומה הוא גם המחוז המאוכלס ביותר (כ-756,530 תושבים), ובו שוכנת גם פורטלנד, העיר המאוכלסת ביותר במדינה. המחוז הדליל ביותר באוכלוסייה הוא מחוז וילר עם 1,430 תושבים. ל-15 מחוזות יש שם ייחודי בעוד ששמותיהם של 21 המחוזות האחרים קיימים גם כשמות מחוזות במדינות אחרות.

חוקת אורגון אינה כוללת התייחסות מפורשת לקיום מושב מחוז כמקובל במדינות אחרות. סעיף שש בחוקה המכסה את נושא ה"המחלקה האדמיניסטרטיבית" של מדינת אורגון מציין בפשטות: .

==רשימת המחוזות==
הטבלה שלהלן ממוינת על פי שם המחוז באנגלית. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

מפת מחוזות אורגון
מפת צפיפות אוכלוסין של אורגון עם חלוקה למחוזות. מעודכן על סמך נתוני מפקד האוכלוסין של 2000
{| class="wikitable sortable"
|-
! שם המחוז !! השם באנגלית !! מושב המחוז !! שנת הקמתהמחוז !! אוכלוסייה נכון לשנת 2013 !! שטח(קמ"ר) 
|-
| מולטנומה||Multnomah||פורטלנד||1854||756,530||1,127
|-
| וושינגטון||Washington||הילסבורו||1843||550,990||1,875
|-
| קלקאמאס||Clackamas||אורגון סיטי||1843||386,080||4,838
|-
| ליין||Lane||יוג'ין||1851||356,125||11,795
|-
| מריון||Marion||סיילם||1843||322,880||3,069
|-
| ג'קסון||Jackson||מדפורד||1852||206,310||7,213
|-
| דשוטס||Deschutes||בנד||1916||162,525||7,817
|-
| לין||Linn||אולבני||1874||118,665||5,934
|-
| דאגלס||Douglas||רוזברג||1852||108,850||13,046
|-
| יאמהיל||Yamhill||מקמינוויל||1843||101,400||1,854
|-
| בנטון||Benton||קורוואליס||1847||87,725||1,751
|-
| ג'וזפין||Josephine||גרנטס פאס||1856||82,815||4,248
|-
| אומטילה||Umatilla||פנדלטון||1862||77,895||8,327
|-
| פולק||Polk||דאלס||1845||77,065||1,919
|-
| קלאמת||Klamath||קלאמת פולס||1882||66,810||15,397
|-
| קוס||Coos||קוקיל||1853||62,860||4,144
|-
| קולומביה||Columbia||סנט הלנס||1854||49,850||1,702
|-
| לינקולן||Lincoln||ניופורט||1893||46,560||2,538
|-
| קלאטסופ||Clatsop||אסטוריה||1844||37,270||2,142
|-
| מלהיור||Malheur||וייל||1887||31,440||25,610
|-
| יוניון||Union||לה גרנד||1864||26,325||5,276
|-
| ואסקו||Wasco||דה דלס||1864||25,810||6,167
|-
| טילאמוק||Tillamook||טילאמוק||1853||25,375||2,854
|-
| הוד ריוור||Hood River||הוד ריוור||1908||23,295||1,352
|-
| קארי||Curry||גולד ביץ'||1855||22,300||4,214
|-
| ג'פרסון||Jefferson||מדרס||1914||22,040||4,613
|-
| קרוק||Crook||פרינוויל||1882||20690||7,718
|-
| בייקר||Baker||בייקר||1871||16,280||7,946
|-
| מורו||Morrow||הפנר||1885||11,425||5,265
|-
| לייק||Lake||לייקוויו||1874||7,895||20,565
|-
| גרנט||Grant||קניון סיטי||1864||7,435||11,730
|-
| הרני||Harney||ברנס||1889||7,260||26,250
|-
| ואלווה||Wallowa||אנטרפריז||1887||7,045||8,146
|-
| גיליאם||Gilliam||קונדון||1885||1,945||3,118
|-
| שרמן||Sherman||מורו||1885||1,780||2,132
|-
| וילר||Wheeler||פוסיל||1899||1,430||4,442
|}

== קישורים חיצוניים ==

* [http://arcweb.sos.state.or.us/pages/records/local/county/about/maps/seats.html Oregon Historical County Records Guide]

==הערות שוליים==

*
אורגון
אנדרטת הזיכרון "גברת הזהב"

אנדרטת הזיכרון "גברת הזהב" (בלוקסמבורגית: Gëlle Fra) נמצאת במרכז העיר לוקסמבורג לזכר חיילי לוקסמבורג שנפלו בשתי מלחמות העולם ובמלחמת קוריאה.
==תיאור==
האנדרטה נמצאת בכיכר הקונסטיטוציה במרכז העיר לוקסמבורג. היא מורכבת מאובליסק שחם בגובה 21 מטר שבראשו פסל ברונזה מוזהב של "גברת הזהב". פסל זה מייצג את מלכת החירות (בלוקסמבורגית - Friddenskinnigin) המחזיקה זר של עלי דפנה ומתכוונת להניחו על ראש האומה.

בבסיס האנדרטה יש שתי דמויות מברונזה. אחת מתארת חייל שוכב מת והשנייה היא חברו החייל המתאבל עליו. בצד הימני של הבסיס חקוקים דבריו של המרשל פרדיננד פוש המשבח את גבורתם של החיילים הלוקסמבורגים במלחמת העולם הראשונה ובצד השני - דברי שבח של שארלוט, הדוכסית הגדולה של לוקסמבורג לנופלים הלוקסמבורגים במלחמת העולם השנייה (1945).

הפסלים הם של הפסל הלוקסמבורגי Claus Cito (1882–1965).

האנדרטה נחנכה ב-מאי 1923 והייתה מוקדשת אז לחללי מלחמת העולם הראשונה בלבד.

==רקע היסטורי==
לוקסמבורג סבלה מהיותה ממוקמת בין פרוסיה (ולאחר מכן גרמניה) לבין צרפת. הסכם לונדון (1867) קבע שלוקסמבורג תהיה נייטרלית תמורת פירוק המבצר החזק שבה שכונה "גיברלטר של הצפון".

גרמניה הפרה את הנייטרליות של לוקסמבורג בשתי מלחמות העולם. במלחמת העולם הראשונה נכבשה לוקסמבורג על ידי צבא הקיסרות הגרמנית. כמה אלפי לוקסמבורגים ברחו לצרפת מתוכם 3700 הצטרפו לצבא הצרפתי ומהם כ-2000 נהרגו בקרבות שונים כמפורט באנדרטה.

גם במלחמת העולם השנייה הופרה הנייטרליות של לוקסמבורג על ידי גרמניה. גם אז נמלטו אלפי לוקסמבורגים והצטרפו לכוחות בעלות הברית ונלחמו במקומות שונים כפי שמפורט באנדרטה.

ב-21 באוקטובר 1940 הגרמנים פירקו את האנדרטה שהייתה למורת רוחם. לאחר המלחמה נמצאו חלקים ממנה אבל פסל גברת הזהב נמצא רק ב-1980 ליד אצטדיון הכדורגל הלאומי. הפסל שוקם וב-23 ביוני 1985 נחנכה האנדרטה המשוקמת בטקס לאומי על ידי ז'אן, הדוכס הגדול מלוקסמבורג.

לאחר המלחמה החליטה לוקסמבורג להפסיק להיות נייטרלית והצטרפה לאו"ם ולנאט"ו. חייליה השתתפו במלחמת קוריאה כמפורט באנדרטה.

ב-2001 יצרה הפסלת הקרואטית Sanja Iveković פסל הנראה כהעתק של גברת הזהב וקראה לו "גברת רוזה של לוקסמבורג". הפסל הוצב לא רחוק מהאנדרטה אבל בגלל מחאות רבות הוא הועבר למוזיאון לאומנות מודרנית בלוקסמבורג.

== גלריה ==
<gallery>
File:War memorial in Luxemburg City (4).JPG|דברי שבח של המרשל פוש על החיילים הלוקסמבורגים במלחמת העולם הראשונה
File:War memorial in Luxemburg City (5).JPG|דברי הדוכסית הגדולה שרלוט על החיילים הלוקסמבורגים (1945)
File:War memorial in Luxemburg City (3).JPG|פירוט הקרבות בהם השתתפו החיילים - מתנדבים הלוקסמבורגים בשתי מלחמות העולם ובמלחמת קוריאה
</gallery>

==קישורים חיצוניים==

* [http://theculturetrip.com/europe/luxembourg/articles/luxembourg-s-golden-lady/ גברות הזהב של לוקסמבורג]
קטגוריה:לוקסמבורג (עיר): מבנים
גברת הזהב
גברת הזהב
קטגוריה:לוקסמבורג: צבא וביטחון
יוג'ין מאייר

יוג'ין יצחק מאייר
יוג'ין יצחק מאייר (באנגלית: Eugene Isaac Meyer; 31 באוקטובר 1875 – 17 ביולי 1959) היה כלכלן יהודי-אמריקאי, יושב ראש הפדרל רזרב והנשיא הראשון של הבנק העולמי.
== חייו ==
מאייר נולד בלוס אנג'לס להורים ממוצא יהודי-צרפתי.

למד באוניברסיטת ייל, והחל לעבוד בחברת הייעוץ הפיננסי Lazard, בה אביו היה שותף. משנת 1901 עבד באופן עצמאי בבורסת ניו יורק.

בזמן מלחמת העולם הראשונה הועסק על ידי ממשלו של הנשיא וודרו וילסון כראש התאגיד למימון המלחמה.

בשנת 1930 מונה על ידי הנשיא הרברט הובר לתפקיד יושב ראש הפדרל ריזרב (החמישי המספר), בו כיהן עד שנת 1933, תוך התמודדות עם השלכות השפל הגדול של שנת 1929.

בשנת 1933 רכש את עיתון הוושינגטון פוסט שנקלע לחדלות פרעון, ושיקם את מעמדו.

בשנת 1946, בגיל 70, מונה על ידי הנשיא טרומן לתפקיד הנשיא (הראשון) של הבנק העולמי, בו כיהן כחצי שנה.

חזר לנהל את חברת וושינגטון פוסט עד מותו בשנת 1959.

==קישורים חיצוניים==

* [http://web.worldbank.org/WBSITE/EXTERNAL/EXTABOUTUS/EXTARCHIVES/0,,contentMDK:20487099~pagePK:36726~piPK:437378~theSitePK:29506,00.html Biography of Eugene Meyer (website)]
* [https://fraser.stlouisfed.org/title/?id=3775 Statements and Speeches of Eugene Meyer]
* 

קטגוריה:וושינגטון די. סי.: אישים
קטגוריה:כלכלנים יהודים אמריקאים
קטגוריה:בנקאים יהודים אמריקאים
קטגוריה:אנשי עסקים יהודים אמריקאים
קטגוריה:יהודים יושבי ראש הבנק הפדרלי של ארצות הברית
קטגוריה:בוגרי אוניברסיטת ייל
קטגוריה:נשיאי הבנק העולמי
קטגוריה:אמריקאים ממוצא אלזסי-יהודי
קטגוריה:אמריקאים שנולדו ב-1875
קטגוריה:אמריקאים שנפטרו ב-1959
אנפה שחורת-ראש

אנפה שחורת-ראש (שם מדעי: Ardea melanocephala) היא מין של אנפה מהסוג אנפה, שמצויה באפריקה שמדרום לסהרה ובמדגסקר. מין זה יציב (לא נודד) ברוב המקרים, אך ישנן אוכלוסיות שעפות לאזורים צפוניים יותר של אפריקה בעונה הגשומה.
== מאפיינים ==
האנפה מחפשת את מזונה במקווי מים, וניזונה מדגים ומצפרדעים, שאותם היא משפדת על מקורה החד. לעיתים היא ניזונה גם מבעלי חיים יבשתיים, כמו חרקים גדולים, עופות ממינים אחרים, או יונקים קטנים. האנפה עשויה לחכות שהטרף יבוא אליה, או להתקרב אליו באיטיות.

הפרטים ממין זה מקננים בדרך כלל בלהקות. הקן מוקם על עצים, ונבנה מזרדים. הנקבה מטילה 2–4 ביצים.

האנפה שחורת-הראש היא מין גדול יחסית לשאר המינים בסוג: גובהה כ-85 סנטימטרים, ומוטת כנפיה כ-150 סנטימטרים. הניצוי כהה בחלק העליון יותר של הגוף, אך מתבהר בחלק התחתון. האנפה עפה באיטיות, כשצווארה זקור.

==קישורים חיצוניים==

== הערות שוליים ==

קטגוריה:בעלי חיים שתוארו ב-1826
קטגוריה:טקסונים שתוארו בידי ניקולס אילוורד ויגורס
קטגוריה:אנפתיים
קטגוריה:אוגנדה: עופות
קטגוריה:מדגסקר: עופות
קטגוריה:הרפובליקה הדמוקרטית של קונגו: עופות
קטגוריה:דרום אפריקה: עופות
בירז' (מחוז משנה)

בירז (בליטאית: Biržų rajono savivaldybė, נהגה: בירז'אי ) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'. 

מחוז-משנה בירז' הוא המחוז הצפוני ביותר בליטא, משתרע על פני 1,476 קמ"ר, ואוכלוסייתו מנתה בשנת 2014, למעלה מ-26,000 תושבים. העיר בירז' היא העיר הגדולה ביותר במחוז-המשנה, ומשמשת כמרכז המנהלי שלו.

==יישובים==
במחוז המשנה שתי עיירות גדולות: עיירת המחוז בירז', וובלנינקס (ואבולניק). ארבע עיירות: קופרלישקיס, נמוניליו רדווילישקיס, פבירז'י ופפיליס; ו-538 כפרים קטנים וחוות.

==קישורים חיצוניים==

* 

* [http://regionai.stat.gov.lt/en/panevezio_apskritis/birzu_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז פוניבז': רשויות מקומיות
ג'ק וייט (מפיק סרטים)

ג'ק וייט (באנגלית: Jack White; 2 במרץ 1897 - 10 באפריל 1984) היה מפיק סרטים, במאי ותסריטאי יהודי-אמריקאי.

== חייו ==
וייט נולד בבודפשט, הונגריה בשם "יעקב וייס", ובילדותו היגרה משפחתו לארצות הברית, והשתקעה בהוליווד. בשל קרבתם לאולפני תעשיית הקולנוע, השתלב וייט ביחד עם שלושת אחיו בתפקידים שונים בתחום.

החל משנת 1926 הפך וייט למפיק המוביל בחברת הסרטים "", והעסיק את אחיו הצעיר ג'ולס וייט כבמאי סרטים.

בעקבות הצלחתו של אחיו ג'ולס בחברת סרטי קולומביה, העסיק הוא את ג'ק כמפיק וכבמאי, בעיקר של קומדיות.

==קישורים חיצוניים==

קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1897
קטגוריה:אמריקאים שנפטרו ב-1984
קופישוק (מחוז משנה)

קופישוק (בליטאית: Kupiškio rajono savivaldybė , קופישקיס) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'. 

מחוז-המשנה קופישוק משתרע על פני 1,080 קמ"ר, ואוכלוסייתו מנתה בשנת 2014, למעלה מ-19,000 תושבים. העיר קופישוק (קופישקיס) היא העיר הגדולה ביותר במחוז-המשנה, ומשמשת כמרכז המנהלי שלו.

==יישובים==
במחוז המשנה שתי עיירות גדולות: עיירת המחוז קופישוק, וסובאצ'יוס (סובוטש). שבע עיירות קטנות: אליזאווה, אנטשווה, פלייבניי, סלמייסטיס, סקופישוק, סנאסיס סובאצ'יוס ושימוניס; ו-400 כפרים קטנים וחוות.

==קישורים חיצוניים==

* 
* [http://regionai.stat.gov.lt/en/panevezio_apskritis/kupiskio_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז פוניבז': רשויות מקומיות
פסווליס (מחוז משנה)

פסווליס (בליטאית: Pasvalio rajono savivaldybė ; בפולנית: Pozwoł; ביידיש: פאסוועלע; בעברית פוסוול ולעיתים: פוסבילה, או פסווילה) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'. 

מחוז-משנה פסווליס משתרע על פני 1,289 קמ"ר, ואוכלוסייתו מנתה בשנת 2014, למעלה מ-26,000 תושבים. העיר פסווליס (פוסבילה) היא העיר הגדולה ביותר במחוז-המשנה, ומשמשת כמרכז המנהלי שלו.

==יישובים==
במחוז המשנה שתי עיירות גדולות: עיירת המחוז פסווליס, ויונישקיליס. שבע עיירות קטנות ו-398 כפרים קטנים וחוות.

==קישורים חיצוניים==

* 

* [http://regionai.stat.gov.lt/en/panevezio_apskritis/pasvalio_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז פוניבז': רשויות מקומיות
ג'ולס וייט

ג'ולס וייט (באנגלית: Jules White; 17 בספטמבר 1900 – 30 באפריל 1985) היה מפיק סרטים ובמאי יהודי-אמריקאי.
== חייו ==
נולד בהונגריה בשם יוליוס וייס, ובילדותו היגרה משפחתו לארצות הברית, והשתקעה בהוליווד.

החל לעבוד כבמאי קומדיות בחברת הסרטים "Educational Pictures", תחת ניהולו של אחיו הבכור ג'ק וייט.

בשנת 1930 עבר עם חברו ציון מאירס לחברת מטרו גולדווין מאייר, בה הפיק בעיקר קומדיות.

בשנת 1933 מונה לראש חטיבת הסרטים הקצרים בחברת סרטי קולומביה, ובמסגרת זו הפיק וביים סרטים קצרים רבים, בין היתר, בכיכוב הרכב הקומיקאים "שלושת המוקיונים" (the Three Stooges), שכלל את לארי פיין, מו הווארד, שמפ הווארד וקורלי הווארד.

==קישורים חיצוניים==

* 

קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1900
קטגוריה:אמריקאים שנפטרו ב-1985
ניצן שטיינברג

ניצן שטיינברג (נולד ב-12 בינואר 1998) הוא שחמטאי ישראלי בדרגת רב-אמן. נכון ל-2018, הוא רב האמן הצעיר ביותר בישראל ושירת כספורטאי מצטיין בצה"ל.

==ביוגרפיה==
ניצן שטיינברג נולד בחיפה, כצעיר מבין שני אחים. בוגר בית הספר הריאלי.

החל לשחק שחמט בגיל ארבע וחצי.

משנת 2011 משחק בליגה הלאומית בשורות מועדון הפועל פתח תקווה. בשנה זו, בטרם מלאו לו 14 שנים, נמנה עם מאה השחמטאים המדורגים ראשונים בישראל. 
בשנת 2013, בגיל 15, השיג דרגת אמן בינלאומי. בשנה זו השתתף לראשונה בגמר אליפות ישראל.

עם מאמניו במהלך השנים נמנים ולדימיר ויינשטיין ואמן בינלאומי איליה בוטביניק.

עד שנת 2019 שיחק במועדון השחמט הפועל פתח תקווה בליגה הלאומית.

לאחר מכן החל לשחק במועדון השחמט באר שבע ושם משחק עד היום.

מתגורר בנשר עם בת זוגו.

==הישגים בולטים==
* 2006 – זכה במדליית ארד באליפות העולם בשחמט עד גיל 8, שנערכה בגאורגיה, לאחר שצבר 8.5 נקודות מ-11 אפשריות.
* 2008 – זכה במקום הראשון באליפות ישראל עד גיל 11, שנערכה בתל אביב, כשצבר 7 נקודות מ-7 אפשריות.
* 2015 – היה שותף לזכייתה של ישראל בסגנות אליפות אירופה עד גיל 18 לקבוצות, שנערכה בפולין. שטיינברג צבר בלוח השני 4 נקודות מ-7 אפשריות.
* 2016 – היה שותף מרכזי לזכייתה של ישראל באליפות אירופה עד גיל 18 לקבוצות, שנערכה בסלובניה. שטיינברג צבר בלוח השני 6 נקודות מ-7 אפשריות, ההישג הטוב ביותר בתחרות, אותו חלק עם חברו לקבוצה, אייל גרינברג.
* 2016 – סיים במקום חמישי (לאחר התרת נקודות, חלק את המקום הראשון עם עוד ארבעה שחמטאים שצברו את אותו מספר נקודות) באליפות ישראל (היה מדורג במקום ה-11 בתחילת התחרות), שהתקיימה בטבריה, כשצבר 6 נקודות מ-9 אפשריות.
* 2017 – סיים במקום 26 בתחרות הראשית בגיברלטר, לאחר שצבר 6.5 נקודות מ-10 אפשריות והפגין ביצוע תחרותי (פרפורמנס) של מד כושר 2644. סיים בתיקו עם רבי-האמנים מקסים ושייה-לגראב ופטר סבידלר, שהיו מדורגים במקומות 5 ו-19 בעולם (בהתאמה).
* 2017 – נמנה עם מצטייני הליגה הלאומית לאחר הסיבוב העשירי, כשצבר 7.5 נקודות מ-10 אפשריות. שטיינברג ניצח, בין היתר, את רבי-האמנים הישראלים בוריס אלתרמן, אביגדור ביחובסקי ודב צפרוני.

==קבלת דרגות בינלאומיות==
* 2013 – אמן בינלאומי
* 2017 – רב-אמן

==מבחר תחרויות בהן השתתף==
* המכביה ה-19 ב-2013
* אליפות ישראל בשחמט 2014
* אליפות ישראל בשחמט 2016

==קישורים חיצוניים==

==הערות שוליים==

קטגוריה:רבי-אמנים ישראלים
קטגוריה:זכרון יעקב: אישים
קטגוריה:בוגרי בית הספר הריאלי
קטגוריה:חברי נבחרת הנוער של ישראל בשחמט
קטגוריה:ישראלים שנולדו ב-1998
קטגוריה:ילדי פלא בשחמט
מחוזות מרילנד

במדינת מרילנד שבארצות הברית ישנם 23 מחוזות. על אף שהעיר בולטימור קיבלה מעמד של עיר עצמאית, תחום שיפוטה משמש בפועל כמחוז לכל דבר, ולכן היא נחשבת למחוז. מחוזות רבים במדינה נקראו על שמם של הברונים מבולטימור, שהיו הבעלים של קולוניית מרילנד מאז ייסודה ב-1634 עד ל-1771. 

הגדול שבמחוזות מרילנד הוא מחוז ווסטר (1,800 קמ"ר), הקטן שבהם הוא מחוז הווארד (660 קמ"ר), והמאוכלס שבהם הוא מחוז מונטגומרי (כ-1,004,709 תושבים). עיר הבירה, אנאפוליס, נמצאת במחוז אן ארנדל.

==רשימת המחוזות==
מפת מחוזות מרילנד
מפת צפיפות אוכלוסין של מרילנד עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושבי המחוז
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
|-
| מחוז אלגני||Allegany County||קומברלנד||1789||74,012||1,114
|-
| מחוז אן ארדונל||Anne Arundel County||אנאפוליס||1650||550,488||1,523
|-
| מחוז בולטימור||Baltimore County||טואסטון||1659||817,455||1,766
|-
| מחוז העיר בולטימור||Baltimore City||בולטימור||1851||621,342||238
|-
| מחוז קלברט||Calvert County||הנסיך פרדריק||1654||89,628||894
|-
| מחוז קרוליין||Caroline County||דנטון||1773||32,718||844
|-
| מחוז קארול||Carroll County||וסטמינסטר||1837||167,217||1,171
|-
| מחוז ססיל||Cecil County||אלקטון||1672||101,696||1,083
|-
| מחוז צ'ארלס||Charles County||לה פלטה||1658||150,592||1,665
|-
| מחוז דורצ'סטר||Dorchester County||קיימברידג'||1668||32,551||1,399
|-
| מחוז פרדריק||Frederick County||פרדריק||1748||239,582||1,728
|-
| מחוז גארט||Garrett County||אוקלנד||1872||29,854||1,699
|-
| מחוז הרפורד||Harford County||בל אייר||1773||248,622||1,365
|-
| מחוז הווארד||Howard County||אליקוט סיטי||1851||299,430||658
|-
| מחוז קנט||Kent County||צ'סטרטאון||1642||20,191||1,072
|-
| מחוז מונטגומרי||Montgomery County||רוקוויל||1776||1,004,709||1,313
|-
| מחוז הנסיך ג'ורג'||Prince George's County||אפר מלבורו||1696||881,138||1,290
|-
| מחוז המלכה אן||Queen Anne's County||סנטרוויל||1706||48,595||1,321
|-
| מחוז סנט מרי||Saint Mary's County||לאונרדטאון||1637||108,987||1,582
|-
| מחוז סומרסט||Somerset County||הנסיכה אן||1666||26,253||1,582
|-
| מחוז טלבוט||Talbot County||איסטון||1662||38,098||1,235
|-
| מחוז וושינגטון||Washington County||הייגרסטאון||1776||149,180||1,212
|-
| מחוז ויקומיקו||Wicomico County||סולסברי||1867||100,647||1,036
|-
| מחוז ווסטר||Worcester County||סנואו היל||1742||51,578||1,800
|-
|}

== קישורים חיצוניים ==
 

קטגוריה:מרילנד
מרילנד
קטגוריה:מרילנד: גאוגרפיה
ערוץ מוסאווא

מוסאווא (בערבית: مساواة, תעתיק מדויק: מסאואה; באנגלית: Musawa) הוא ערוץ טלוויזיה מסחרי פלסטיני המיועד למגזר הערבי המתגורר בישראל.

הערוץ הושק ביוני 2015 על-ידי שר התקשורת הפלסטיני, ריאד חסן, שטען כי הערוץ לא ישדר תכנים שיפגעו בשלטון החוק בישראל.<ref></ref>

==היסטוריה==
הערוץ הושק ביוני 2015 תחת השם ערוץ "פלסטין 48" (فلسطين 48) על ידי הרשות הפלסטינית ואש"ף, במטרה לספק תכנים לערביי ישראל.

פעילות הערוץ תחילה התבצעה מהעיר נצרת, ישראל, וזאת למרות שלא שידר מאולפן רשמי אלא מהשטח בלבד<ref></ref>. סוגיית הקמתו של ערוץ טלוויזיה זה הפכה למוקד מחלוקת פוליטית בין מפלגות שונות אך לא מנעה את הקמתו.

בספטמבר 2015 שינה הערוץ את שמו ל"מוסאווא" (قناة مساواة - בתעתיק מדויק: קנאת מסאואה - "ערוץ שוויון") שפירושו בעברית "שוויון".

בשנת 2016 השיק הערוץ אתר אינטרנט חדשני המכיל לוח שידורים, תוכניות מוקלטות ושידורים ישירים, וכמו כן אפליקציה לטלפון הנייד.

בחודש יוני 2016 חתם השר לביטחון פנים של ישראל, גלעד ארדן, על צו המורה על סגירת הערוץ<ref></ref>.

לאחר הסגירה, הועברה פעילותו של הערוץ אל העיר רמאללה, לרשות הפלסטינית,<ref></ref> ושידוריו מועברים גם דרך אתר האינטרנט הקנדי glARAB.

==קישורים חיצוניים==
* 

==הערות שוליים==

קטגוריה:תקשורת פלסטינית
קטגוריה:ערוצי טלוויזיה ערביים
פרש משטרה

פרשות משטרה ליד ה[[קרמלין, מוסקבה]]
פרש משטרה הוא שוטר רכוב על סוס או גמל. פרשי משטרה משרתים עדיין באזורים נידחים, אך יש להם תפקיד גם באזורים עירוניים: בפעילות טקסית וכן בתוך המון אדם. במצב זה יש להם יתרון על שוטרים רגליים, מכיוון שיש להם מסה גדולה יותר והם נראים למרחוק, ובכך מפחיתים התפרעויות ומקלים על אזרחים הזקוקים להם למצוא אותם. גם הראות שלהם עצמם משופרת בגלל עמדתם הגבוהה. פרשים מועסקים גם בסיורים בפארקים ובטבע, מקומות בהם ניידות משטרה עשויות להיות רועשות מדי או בלתי מעשיות. פרשים משרתים גם כחלק מיחידות חיפוש והצלה.

== פרשי משטרת ישראל ==
פרשי משטרת ישראל
במשטרת ישראל ובשירות בתי הסוהר קיימות יחידות של פרשים.

פרשי המשטרה יוצאים לפעילות בעיקר באזורים כפריים, קיבוצים ובחופי הים. יחידות הפרשים פועלות באירועי הפגנות, ריסון ופיזור קהל רב. לסוסים אשר בשירות המשטרה יש מראה גדול ומאיים אשר מרתיע מפגינים מלנסות ולהתחכך בשוטרים. לסוסים אשר בחיל הפרשים של משטרת ישראל יש הגנה בחוק אשר תקיפתם שוות ערך לתקיפת שוטר מן המניין. הפרשים מצוידים באלה משטרתית, בסרבלים שחורים חסיני אש, קסדה עם ריפוד עור בצוואר להגנה מפני תקיפות מאחור, מגיני גוף, תיק גב לציוד אישי ומתקן מים עם צינור לפה אשר מקל על הפרש בשתייה כאשר שתי ידיו על המושכות.

==ראו גם==
*משטרת הפרשים (סדרת טלוויזיה)

==קישורים חיצוניים==

* [http://www.horses.org.il/type.asp?iCat=305&iChannel=33 יחידת הפרשים], באתר "סוסים"
* 
* יובל דורון, [https://www.mako.co.il/news-science/2023_q1/Article-d42c98029033781026.htm איך הופכים לסוס משטרה], באתר N12, 30 במרץ 2023
* 

קטגוריה:מקצועות אכיפת החוק
רמטין סבטי

אלוף-משנה רמטין סבטי, 2012
רמטין סבטי (נולד ב-1972) הוא קצין צה"ל במילואים בדרגת אלוף-משנה, בתפקידו האחרון שימש מפקד מחוז ירושלים והמרכז בפיקוד העורף.

==קורות חייו==
סבטי נולד וגדל בטהראן שבאיראן להורים מהמדאן. בגיל 15 נמלט לפקיסטן, משם עבר לשווייץ בטרם עלה לישראל בדצמבר 1987. למד בכפר הילדים והנוער ויצו קנדה הדסים.

ב-1991 התגייס לצה"ל, את שירותו הצבאי החל בגדוד 101 של חטיבת הצנחנים. הוא בוגר המחזור הראשון של קורס קציני חילוץ והצלה של פיקוד העורף ב-1993. כקצין חילוץ והצלה נטל חלק במשימות הומניטריות בעקבות הפיגוע בשגרירות ישראל בארגנטינה, הפיגוע בשגרירות ארצות הברית בקניה, רעידת אדמה ביוון, רעידת האדמה באיזמיט (1999), וכן בחילוץ הנפגעים באסון ורסאי. ב-2012 קודם לדרגת אל"ם ומונה למפקד יחידת החילוץ וההצלה הארצית של פיקוד העורף וכן שימש ראש מחלקת תורה ופיתוח. בנובמבר 2012 עמד בראש משלחת הסיוע לנפגעי קריסת הקניון באקרה, גאנה. בנובמבר 2013 עמד בראש משלחת הסיוע לנפגעי טייפון האיאן בפיליפינים. ב-2014 מונה למפקד בה"ד 16 וביולי 2015 מונה למפקד מחוז מרכז של פיקוד העורף. באוגוסט 2016 נסגר המחוז ואוחד עם מחוז ירושלים ונקרא מחוז ירושלים והמרכז, ואל"ם סבטי מונה למפקדו. שירת בתפקיד עד אוקטובר 2017 ויצא לחופשת שחרור.

ביום העצמאות ב-2012 היה בין משיאי המשואות.

סבטי הוא בוגר המכללה לביטחון לאומי ובעל תואר שני במדע המדינה מאוניברסיטת חיפה. נשוי לצפורה ארז-סבטי, אף היא קצינה בדרגת אלוף-משנה בפיקוד העורף, והם הורים לשניים.

==קישורים חיצוניים==
* 
* 
* יעל שני, [https://web.archive.org/web/20171107221939/http://mynetholon.co.il/article/2539 האיראני שיגן עלינו מהאיום של אחמדיניגאד], 10 בספטמבר 2012 אתר mynet1
<div class="mw-content-ltr">
* 
</div>

==הערות שוליים==

קטגוריה:מפקדי מחוז מרכז בפיקוד העורף
קטגוריה:עולים בשנות ה-1980
קטגוריה:ישראלים ילידי איראן
קטגוריה:בוגרי פנימיית הדסים
קטגוריה:בוגרי אוניברסיטת חיפה
קטגוריה:משיאי משואה ביום העצמאות: 2012
קטגוריה:מפקדי בה"ד 16
קטגוריה:אלופי-משנה בצה"ל
קטגוריה:ישראלים שנולדו ב-1972